**Өзін-өзі тану пәнінің сабақ жоспары**

|  |  |  |
| --- | --- | --- |
| **Тарау: І** | Таным қуанышы | |
| **Педагогтің аты-жөні** | Тастемирова Маржангуль Еркебулановна | |
| **Күні:** | .09.2021ж | |
| **Сынып: 7** | Қатысушылардың саны: | Қатыспағандардың саны: |
| **№3 сабақтың тақырыбы** | Адамның ішкі әлемі | |
| **Оқу бағдарла-масына сәйкес оқыту**  **мақсаттары** | Рухани даму, адам жанының сұлулығы, қадір-қасиеті, бақыт, қарым-қатынас, келісімге келу, азаматтық ұстаным, жағымды ойлау, өмір үйлесімділігі, азаттық, шығармашылық, өмір мәні - ұғымдарының мәні мен мазмұнын ұғынады; | |
| **Құндылығы:** | Қиянат жасамау | |
| **Қасиеттер:** | Қамқорлық, жауапкершілік, ақниеттілік | |
| **Сабақтың мақсаты** | Оқушыларға адамның ішкі әлемі туралы ұғым бере отырып, жалпыадамзаттық Қиянат жасамау құндылығының мәнін ашу. | |
| **Сабақтың міндеттері:**   1. **Білімділік** 2. **Дамытушылық**   **Тәрбиелік** | - Оқушылардың адам бойындағы «*ұждан****»*** ұғымы туралы түсініктерін кеңейту;  - оқушылардың бойындағы жауапкершілікті арттыру;  - оқушыларды қамқорлыққа тәрбиелеу. | |

**Сабақтың барысы:**

|  |  |  |  |
| --- | --- | --- | --- |
| **Сабақтың кезеңі/ Уақыты** | **Педагогтің іс-әрекеті** | **Оқушының іс-әрекеті** | **Ресурстар** |
| **Ұйымдастыру кезеңі**  1.**Жағымды көңіл-күй** | Мұғалім оқушылардың сабаққа дайындығын тексереді. Мұғалім оқушыларды жағымда көңіл –күйге келіп, терең ойлауға бейімдейді.  **Жағымды көңіл күйге келу. «Орманға ойша саяхат».** | Оқушылар сабаққа дайындығын көрсетеді. Тыныштық сәтінен сабаққа зейіндерін шоғырландырады*.* | <https://www.youtube.com/watch?v=2SPszu6O4_M> |
| **2. Алдын ала берілген үй тапсырмасын тексеру** (әңгіме) | Шәкәрімнің «Ұждан» мәтінін оқып келу.  Мұғалім оқушылардан мәтін мазмұнын және рухани тереңдігін қалай түсінгендерін сұрақтар қою арқылы анықтайды.  Мәтін бойынша сұрақтар:   1. Ұждан ниетін түсінбегендер жағдайдан шығудың қандай жолын іздеді? 2. Ең ақылды қария әркімнің өз міндеттері мен жауапкершіліктері болуы керек деген ойын қалай түсінесіңдер? 3. Ұждан адамдардың ойын, ниетін қалай жақсартты? 4. Адамдар Ұжданға ұялмай, дұрыс жауап беру үшін не істеу керек? | Оқушылар мұғалім сұрақтарының көмегімен «Ұждан» ұғымы туралы түсініктерін кеңейтеді. | Оқулық,  № 3 сабақ   1. –бет. |
|  | 1. Адам бойында қандай қасиеттер болса ұждан орын алады? 2. Өздерің күнделікті өмірде ар-ұждан дауысын қалай басшылыққа алып жүрсіңдер? |  |  |
| **3. Жағымды ой-пікір (дәйексөз) әңгімелеу** | Мұғалім сабақтың дәйексөзімен таныстырады. Дәйексөзден адамның ойы таза, ақниетті болса, ұялатындай іс жасамайтындығын сұрақтар қою арқылы анықтайды. Әр ісіне деген жауапкешілікті сезінеді. Оқушылардың жауаптарына сүйене отырып, өзі қорытынды жасайды.  **«Ар ұялар іс қылмас»**  **Абай**  *Сұрақтар:*  1.Дәйексөзді қалай түсінесіндер?  2 .«Ар», «ұят» «намыс»дегенді қалай түсінесіңдер?  3.Ұялмайтындай іс қылу үшін адам бойында қандай қасиеттер болу керек?  Дәйексөзді талдап, қорытынды жасау арқылы қиянат жасамау құндылығының мәні ашылып, оның қасиеттері туралы білімдері толықтырылады. | Дәйексөзді бірге оқиды, дәптерге жазып алады, мағынасын қалай түсінгені жөнінде өз ойларын айтады. | Презента-ция слаид, жұмыс дәптерлері |
| **4. Оқиға айту (әңгімелеу)** | Мұғалім алып келген сыйын айтып береді.  **Болар болмас нәрсе**  **(аңыз)**  Қожайын шеберді шақырып, қайығын сырлауды өтінеді. Ол жұмыс істеп жатып, қайықтың түбіндегі тесікті байқайды да, оны бітеп тастайды. Сырлап, ақшасын алып кетеді.  Келесі күні оған ентігіп қайықтың иесі жүгіріп келеді.  - Ол оған алтын толы әмиянды беріп, мынау сіздің қайықты жөндегеніңіз үшін, – дейді.  - Не үшін, мен ақшамды толығымен алдым ғой! – дейді.  -Ия, ол сырлағаныңыз үшін болатын, ал бұл ақша жөндеу үшін.  - Сондай болар болмас нәрсеге ме? – деп қайықшы таң қалады. Бұл менің түкте уақытымыды алмады, – дейді. Ол үшін мен ақша сұрайын деген ойым жоқ.  - Сіз айтқан болар болмас нәрсе менің балаларымның өмірін құтқарып қалды. Мен түбіндегі тесікті ұмытып кетіппін. Сізге ақшаңызды беріп, жұмыстарыммен кетіп қалдым. Ал балаларым қайыққа мініп, теңізге кетіпті. Мен олар апатқа ұшыраған шығар деп, қатты қайғырдым. Ал олар аман-есен оралғанда, түбіндегі тесіктің жөнделгенін көрдім. Олар сіздің арқаңызда аман қалды.сізге үлкен алғысымды білдіреміз.  **Сұрақтар:**  1.Шебер өз ісің жауапкершілікпен атқарды ма?  2.Шебер Қожайынға қандай көмек жасады?  3 Адамдарға жақсылық жасау үшін үлкен іс істеу маңызды ма? Неліктен?  4. Қандай әрекеттер адамға бақыт қуаныш сыйлайды?  5.Шебер Қожайының балаларына қиянат жасалатының білді ме?  6. Шебердің бойындағы адами қасиеттер өз бойларында бар ма? Қандай қасиеттер? | Оқушылар оқиғаның тыңдағаннан кейін, мұғалімнің сұрақтарына жауап бере отырып, жауапкершілік пен қамқорлық арқылы үлкен жетістікке жететінін біледі**.** Сонымен қатар өзін-өзі тану пәнін көркем еңбек сабағымен интеграциялау арқылы баланың бойындағы еңбекқорлық, жауапкершілік қасиеттерін дамытуға бағыттадым. | Аңыз әңгімелер жинағы |
| **5.Шығармашылық жұмыс** | Мұғалім оқушыларды топқа бөліп, тапсырмаларды түсіндіріп өтеді.  **1-тапсырма.**  Абайдың «Пайда ойлама, ар ойла...» сөзін басшылыққа алып, сахналау.  **2-тапсырма.**  «Адамның ішкі әлемі» эссе жазу.  **3-тапсырма.**  «Ары бар, ақылы бар, махаббаты бар, мейірімі бар адам бақытты адам, өйткені ол.....» сөйлемді аяқта | Оқушылар жеке бөлінген тапсырмаларды бірлесіп орындайды. Әр топ өз жұмыстарын таныстырады. Қасиеттерді ашады. Қазақ әдебиетін өзін-өзі танумен интеграцияладым.яғни Абайдың «Пайда ойлама,ар ойла...»сөзін басшылыққа ала отырып адам бойындағы құндылықтарға толталып өттік. | Баяу әуен қойылады.  https://www.youtube.com/watch?v=Rka2YkhAiJg |
| **6. Жобалау қызметі** | **-** |  |  |
| **7. Үй тапсырмасы** | Келесі сабақ. №4, Шәкәрім шығармасынан берілген «Мәнді сөздер» атты үзіндіні оқып келу. | Оқушылар үй тапсырмасын жазады | Оқулық, 20-бет |
| **8.Топпен ән айту** | **«Аңса жаным»**  Сөзі:М.Мақатаев  Әнін жазған:Иран Тасқара  1.Мен тілеймін жарқыным сен де тіле.  Орнасын деп жақсылық жер бетінде.  Аққу тіле айдынның көл бетіне  Айдын тіле аққуды тербетуге  2.Мен аңсаймын сен дағы аңса жаным  Жайлап өскен жақсыдан жан самалын  Аңса жаным, зарығып шарша жаным  Қанша ғұмыр қалса да, қанша амалым  3.Мен сағынсам, сен-дағы сағын жаным  Тек жақсылық адамнан табылғанын  Алакөлсіз, ашусыз бауырлардың  Алқам-салқам аңсаймын қауымдарын.  4.Болса-дағы көңілім қанша жарым,  Білінбейді солармен шаршағаным.  Жайлап ескен жақсыдан жан самалын,  Аңса жаным, жабықпай, аңса жаным | Оқушылар мұғаліммен бірге ән шырқайды. | Экранға өлеңнің мәтіні көрсетіледі  https://www.youtube.com/watch?v=Rka2YkhAiJg |
| **9. Сабақтың қорытынды сәті** | Балалар көзімізді жұмайық сабақта игерген жақсы қасиеттерді еске түсіріп, оны жүрегінде сақтайық. Жүрегіміз таза, адал, ақниет болсақ, ешкімге ешқашан қиянат жасай алмаймыз, көздерімізді ашуға болады. Бгінгі сабақ үшін рақмет! | Оқушылар рефлексия жасайды. | Баяу композиция қойылады.  https://www.youtube.com/watch?v=XmtZucQqL2M |